17 Dikgolagano tsotlhe tse re di sekasekileng mo ditlhogong tseno tse pedi di amana le karolo e le nngwe kgotsa di le mmalwa tsa botlhokwa tsa Bogosi. (Bona tšhate ya setlhogo se se reng, “Kafa Modimo a Tla Diragatsang Boikaelelo Jwa Gagwe ka Gone mo setlhogong se se fetileng.”) Seno se gatelela ntlha ya gore thulaganyo ya Bogosi e theilwe thata mo ditumalanong tsa semolao. Ka jalo, re na le mabaka a a utlwalang a go ikanya ka botlalo gore Modimo o dirisa Bogosi jwa ga Mesia go diragatsa boikaelelo jwa gagwe jwa kwa tshimologong ka lefatshe le batho.—Tshen. 11:15. “Le ka motlha lo se ka lwa lebala mokgele wa lona—botshelo kwa lefatsheng le lesha—mme lo nne lo kgaratlhele go o fitlhelela. E kete Jehofa a ka lo segofatsa a bo a lo nonotshe gore lo kgone go itshoka go ya bokhutlong. . . . Lo se ka lwa hutsafala barwadiake ba ba rategang. Ke a lo rata!”